KF Prishtina

Klubi Futbollistik Prishtina (KF Prishtina) nga Prishtina, Kosovë, është themeluar në vitin 1922 me emrin "Kosova" nga ushtarë të garnizonit ushtarak të Prishtinës. Aktualisht KF Prishtina merr pjesë në kategorinë më të lartë të futbollit në Kosovë, Superliga, dhe konsiderohet si gjigand i futbollit kosovar pasi është kampion i shumëfishtë dhe klubi më i suksesshëm në historinë e futbollit kosovar.

Historia
Gjatë viteve 1983-1988 KF Prishtina ka marrë pjesë në ligën e parë jugosllave të futbollit. Emra të mëdhenj të Prishtinës ishin Fadil Vokrri, Fadil Muriqi, Xhevdet Muriqi, Llalliq, Abdyl Bellopoja, Mensur Nexhipi, Ardian Kozniku, Kujtim Shala dhe të tjerë. Pas vitit 1988 KF Prishtina luan në kategoritë kosovare të futbollit të organizuara nga Federata e Futbollit e Kosovës. Dhe në vitin 1998, Prishtina nuk zhvillonte ndonje ndeshje.

Ndeshjet miqësore
Në praninë e afro 10,000 shikuesve në vitin 1998 në Tetovë KF Prishtina luajti një ndeshje miqësore kundër KF Shkëndija të Tetovës që përfundoi me rezultati të barabartë 1:1. Në atë lojë luajtën edhe Arbnor Morina e Ardian Kozniku. Ndeshja kthyese u zhvillua në vitin 1999 në Prishtinë në praninë e mbi 22,000 shikuesve dhe përfundoi me fitore të KF Prishtina me rezultat 4:3. Në të dy këto ndeshje luajtën edhe Arbnor Morina e Ardian Kozniku, ku në ndeshjen e kthmit Ardian Kozniku shënoi tre gola dhe ia siguroi fitorën Prishtinës.

Trofetë e mëdhenjë

 * Superliga e Kosovës
 * Fitues (3):  2000, 2001, 2004.

Sezona 2006/07
Para fillimit të sezonës 2006/07 Stadiumi i qytetit në Prishtinë ku i luan ndeshjet KF Prishtina është renovuar dhe paisur me reflektorë dhe me 16,200 ulëse. Kështu Stadiumi i qytetit në Prishtinë bëhet stadiumi i parë në Kosovë ku ndeshjet mund të zhvillohen në mbrëmje si dhe me ulëse. Projekti i renovimit të stadiumit nuk është përfunduar dhe priten edhe përmirësime të mëtutjeshme të infrastrukturës në këtë stadium.

Lidhje të jashtme

 * KF Prishtina Faqja zyrtare
 * Plisat Faqja zyrtare e tifozave të flaktë

KF Prishtina KF Prishtina KF Pristina